 UMose Nesihlahla Esivuthayo Indaba YeBhayibheliINdaba 30Isihlahla EsivuthayiUMOSE wayehambe indlela ende eya entabeni iHorebe ukuze atholele izimvu utshani. Lapha wabona isihlahla sivutha, kodwa singashi ngempela!Okunye-ke lokhu, ekhuluma yedwa. Ngizosondela ngisibone kangcono. Lapho esondela, kwavela izwi esihlahleni, lithi: Ungasondeli. Khumula izimbadada zakho, ngoba indawo omi kuyo ingcwele. Kwakukhuluma uNkulunkulu ngengelosi, ngakho uMose wamboza ubuso bakhe.UNkulunkulu wayesethi: Ngikubonile ukuhlupheka kwabantu bami eGibhithe. Ngakho ngizobakhulula, futhi ngithumela wena ukuba uhole abantu bami baphume eGibhithe. UJehova wayezoletha abantu bakhe ezweni elihle laseKhanani.Kodwa uMose wathi: Bengiyini mina. Ngingakwenza kanjani lokhu? Uma ngiya, ama-Israyeli azothi kimi, Uthunywe ubani? Ngiyobe sengithini?Nakhu oyokusho, kuphendula uNkulunkulu. UJEHOVA uNkulunkulu ka-Abrahama, u-Isaka, noJakobe ungithume kini. Futhi uJehova wanezela: Leli igama lami kuze kube phakade.Ake ngithi abangikholelwa uma ngithi ngithunywe nguwe, kuphendula uMose.Yini esesandleni sakho? kubuza uNkulunkulu.UMose waphendula: Induku.Yilahle phansi, kusho uJehova. Uma uMose eyilahla, yaphenduka inyoka. UJehova wabuye wakhombisa uMose esinye isimangaliso. Wathi: Faka isandla sakho esifubeni sakho. UMose wakwenza, futhi uma esesikhipha, sasimhlophe njengeqhwa! Sabonakala sengathi sinesifo esibi okuthiwa uchoko. UJehova wamnikeza amandla okwenza isimangaliso sesithathu. Ekugcineni wathi: Uma wenza lezi zimangaliso ama-Israyeli azokholwa ukuthi ngikuthumile.Ngemva kwalokho uMose waya ekhaya wathi kuJetiro: Ake ngihambe ngibuyele ezihlotsheni zami eGibhithe ngibone ukuthi zihleli kanjani. UJetiro wavalelisa kuMose, uMose waqalisa uhambo lwakhe lokubuyela eGibhithe.Eksodusi 3:1-22; 4:1-20. 